Maganar gaskiya: Ba mu kashe ko daya daga cikin wadanda ake zargi a Ondo ba - NSCDC ▷ Legit.ng
Maganar gaskiya: Ba mu kashe ko daya daga cikin wadanda ake zargi a Ondo ba - NSCDC
12 days ago 1420 views by Sani Hamza Funtua
- Rundunar NSCDC ta karyata jita jitar da ake yadawa na cewar ta kashe wani da ake zargi mai suna Rasak Ahmed, da ke tsare a hannunta
- Rahotanni sun bayyana cewa an cafke mamacin ne biyo bayan kama ci da laifin saduwa da diyarsa mai shekaru 8 ta dubura a Akure, babban birnin jihar
- Rundunar ta kara da cewa NSCDC ta farin hula ce kuma ba ta tsananta horo ga masu laifi balle har ta kai ga kisa
Rundunar tsaro ta Civil Defence Corps (NSCDC), reshen jihar Ondo, ta karyata jita jitar da ake yadawa na cewar ta kashe wani da ake zargi mai suna Rasak Ahmed, da ke tsare a hannunta.
Rahotanni sun bayyana cewa an cafke mamacin ne biyo bayan kama ci da laifin saduwa da diyarsa mai shekaru 8 ta dubura a Akure, babban birnin jihar.
Jami'in watsa labarai na hukumar NSCDC, Samuel Oladapo, ya ce rundunar ta yanke hukuncin mayar da martani kan rahotannin da ake yadawar a wasu jaridun kasar na cewa rundunar ta yiwa Ahmed dukan kawo wuka wanda har ta kai ga mutuwarsa.
Oladapo ya ce wanda ake zargin an cafke shi a ranar Lahadi biyo bayan wani korafi da yaronsa, Ibrahim ya shigar na cewar mahaifin nasa na saduwa da kanwarsa.
KARANTA WANNAN: Ba zamu ragawa PDP ba - APC ta sha alwashin samun nasara a zabukan da za a sake
Ya ce: "A yayin da muke gudanar da bincike, Ahmed ya amince da aikata laifin da ake zarginsa yana mai alakanta hakan da aikin shaidan.
"Kafin ma mu rufe shi a cikin dakin rufe masu laifi, ya roki rundunar da ta barshi ya sanya kayansa na 'buba' da 'sokoto' saboda yana jin sanyi, wanda kuma muka amince da hakan.
"Sai dai, a lokacin da aka kawo shi shelkwatarmu da misalin karfe 6 na yamma, cikin mamaki, a lokacin da jami'inmu ya je kai masa abinci, muka tarar da shi ya rataye kansa a jikin karfen kofar dakin kasancewar gajere."
Ya kara da cewa rundunar NSCDC ta farin hula ce kuma ba ta tsananta horo ga masu laifi balle har ta kai ga kisa. Haka zalika ya bayyana cewa tuni aka garzaya da gawar zuwa babban asibitin gwamnati dake jihar, inda rundunar 'yan sanda suka fara bincike bayan tabbatar da mutuwarsa.
Airtel family and friends MTN beta talk List of art courses Top 10 richest artist in Nigeria Futminna school fees
Karar kwana: Mai juna biyu, mai makaranta, dalibai 12 suka mutu a rubzawar ginin makaranta